సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
అమెరికాలో ఉద్యోగాలు చేయాల‌నుకునేవారికి శుభ‌వార్త‌
అమెరికాలో ఉద్యోగం చేయాలనుకునే విదేశీయులకు అమెరికా ప్రభుత్వం శుభవార్త అందించింది. వీసాల జారీని కఠినతరం చేసి విదేశీ ఉద్యోగుల వలసలను ఆపేసి ముప్పుతిప్పలు పెట్టిన ట్రంప్ ప్రభుత్వం స్థానిక పరిస్థితులను గుర్తించి వెనుకడుగు వేయాల్సి వచ్చింది.
Samayam Telugu | Updated:
May 29, 2018, 02:00PM IST
హెచ్2-బీ వీసాల సంఖ్యను పెంచిన యూఎస్ ప్ర‌భుత్వం
అమెరికాలో ఉద్యోగం చేయాలనుకునే విదేశీయులకు అమెరికా ప్రభుత్వం శుభవార్త అందించింది. వీసాల జారీని కఠినతరం చేసి విదేశీ ఉద్యోగుల వలసలను ఆపేసి ముప్పుతిప్పలు పెట్టిన ట్రంప్ స్థానిక పరిస్థితులను గుర్తించి వెనుకడుగు వేయాల్సి వచ్చింది. 2018 సంవత్సరానికి జారీ చేసిన 66 వేల వీసాలకు అదనంగా మరో 15 వేల వీసాలను కూడా జారీ చేయనున్నట్లు డిపార్ట్‌మెంట్‌ ఆఫ్‌ హోమ్‌ల్యాండ్‌ సెక్యురిటీ ప్రకటించింది. దీంతో 2018 ఆర్థిక సంవ‌త్స‌రానికి జారీ చేసే మొత్తం వీసాల సంఖ్య 81వేల‌కు చేరింది. త‌ద్వారా అమెరికా వెళ్లాలని ఉవ్విళ్లూరే భార‌తీయుల‌కు మ‌రింత‌గా అవ‌కాశాలు ల‌భించిన‌ట్లే.
సాధారణంగా హెచ్-2బీ వీసాలను వ్య‌వ‌సాయేత‌ర ప‌నివాళ్ల‌ కోసం జారీ చేస్తుంటారు. అంటే వ్యాపారులు తమ వ్యాపారాభివృద్ది కోసం నిపుణులైన విదేశీయులను ఈ వీసా ద్వారా అమెరికాకు రప్పించుకోవచ్చన్న మాట. దీంతో అక్క‌డి వ్యాపారులు లాభపడతారు. అయితే దేశీయ నిరుద్యోగిత పెరుగుతున్న నేపథ్యంలో ట్రంప్ ప్రభుత్వం ఈ వీసాల జారీని కట్డ‌డి చేసేందుకు పూనుకొంది.